|  |  |  |
| --- | --- | --- |
|

|  |
| --- |
| http://web.zpr.fer.hr/ergonomija/2004/hendija/slike/grb_zg.gif |

 | REPUBLIKA HRVATSKA **GRAD ZAGREB**  URED ZA JAVNU NABAVUU Zagrebu, 24. studenoga 2017. |
| Na temelju članka 198. Zakona o javnoj nabavi (NN br. 120/2016), Grad Zagreb nastavno na objavljeni nacrt Dokumentacije o nabavi za predmet nabave **Opremanje prostora Doma za starije osobe Sveta Ana,** evidencijski broj nabave**: 1709-2017-EVV** objavljuje |
| **Izvješće o prethodnom savjetovanju u odnosu na Nacrt Dokumentacije o nabavi** |
| **R.br.** | **Primjedbe i prijedlozi gospodarskih subjekata** | **Izvješće o prihvaćenim i neprihvaćenim primjedbama i prijedlozima** |
| 1. | Grupa 1., Namještaj soba korisnikaSukladno tekstu u troškovniku „opći uvjeti – oprema“, gdje postoji podjela na industrijski proizvedene komade opreme i opreme koja se radi po specifičnim zahtjevima projekta (naručitelja), ovim putem molimo da se grupa 1., Namještaj soba korisnika, rasporedi na barem dvije grupe. U prvu grupu predlažemo artikle pod rednim brojevima 1.01., 1.02. te 1.03., s obzirom da se radi o standardiziranim industrijskim artiklima koje u asortimanu na tržištu ima veliki broj gospodarskih subjekata. U tom slučaju bi se postigao efekt većeg broja ponuđača i naručitelj bi ostvario nabavu jednako kvalitetnih proizvoda po nižoj tržišnoj cijeni. Također, predlažemo da preostale stavke od rednog broja 1.04. do 1.11. ostanu u samostalnoj grupi, s obzirom da je u specifikaciji vidljivo da se radi o specijalnoj izradi artikala za potrebe doma, gdje veliki broj ponuđača na tržištu nije u mogućnosti zadovoljiti detalje tehničke specifikacije, naročito vezane uz materijale i detalje izrade pojedinih artikala. | U objavljenoj dokumentaciji o nabavi navedeno je kako nije dozvoljeno nuđenje po grupama ili dijelovima predmeta nabave uz obrazloženje kako predmet nabave nije podijeljen u grupe zato što oprema koja je obuhvaćena troškovnikom predstavlja nedjeljivu cjelinu aktivnosti koje se međusobno (ponekad djelomično ili u cijelosti) preklapaju, nadopunjuju, nadovezuju i ovise jedna o drugoj, a sve rezultira jednim funkcionalno uređenim prostorom. Također u stavkama 1.09. – 1.11. se ne radi o specijalnoj izradi artikala za potrebe Doma već se radi o standardnim artiklima.Iz navedenih razloga se ne prihvaća prijedlog o podjeli na grupe stavki iz cjeline ''namještaj soba korisnika''. |
|
| 2. | OPĆI UVJETI - OPREMAOpis: Dozvoljena odstupanja u dimenzijama i karakteristikama opreme je ± 3,0 % (osim ako nije drugačije navedeno u opisu stavke).Prijedlog izmjene: Dozvoljena odstupanja u dimenzijama i karakteristikama opreme je ± 5,0 % (osim ako nije drugačije navedeno u opisu stavke). Obrazloženje: Molimo da se dozvoljeno odstupanje u dimenzijama poveća na ± 5,0 %, s obzirom da artikli naše tvrtke u stavkama 1.01. te 1.03. u većini stavki zadovoljavaju specifikaciju, a na samo dvije dimenzije ne zadovoljavaju dozvoljeno odstupanje (vanjska širina kreveta 105 cm te masa kreveta 84 kg). Smatramo da promjena postotka odstupanje neće utjecati na preostale kvalitativne elemente specificiranih proizvoda, te da će značajan broj ponuđača moći udovoljiti traženim specifikacijama. | Navedeni prijedlog se prihvaća na način da se tekst općih uvjeta vezan uz odstupanja promjeni u „Dozvoljena odstupanja u dimenzijama i karakteristikama opreme su ± 5,0 % (osim ako nije drugačije navedeno u opisu stavke).“  |